**OPIS POSLOVA, PODACI O PLAĆI, SADRŽAJ I NAČIN TESTIRANJA**

Javni natječaj KLASA:112-02/24-01/39, URBROJ:555-01-02-02-24-1 od 23. rujna 2024.

za prijam u državnu službu na neodređeno vrijeme

**SEKTOR MAKROEKONOMSKIH STATISTIKA**

**Služba nefinancijskih sektorskih računa**

**1. Suradnik/ca (red. br. 76.) - 1 izvršitelj/ica**

Opis poslova

Prikuplja, analizira i priprema ulazne podataka za kompiliranje godišnjih i tromjesečnih sektorskih nefinancijskih računa, Kontinuirano prati razvoj statistike i primjenjuje međunarodne statističke standarde koji se odnose na provedbu statističkih istraživanja iz djelokruga rada. Sudjeluje u izradi statističkih publikacija i tablica te u radu na projektima iz djelokruga rada. Sudjeluje u pripremi podataka za dostavu u Eurostat prema Transmisijskom programu. Sudjeluje u radu stručnih radnih grupa iz djelokruga rada. Sudjeluje u radu radnih grupa međunarodnih statističkih tijela iz područja rada. Sudjeluje u rješavanju korisničkih zahtjeva vezanih uz područje rada. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici NN 25/20

<https://narodne-novine.nn.hr/clanci/sluzbeni/2020_03_25_598.html>

2. Europski sustav nacionalnih i regionalnih računa - ESA 2010 – poglavlje 3 (Transakcije proizvodima i neproizvedenom aktivom) I poglavlje 4. Distributivne transakcije

<https://eur-lex.europa.eu/legal-content/HR/TXT/PDF/?uri=CELEX:32013R0549&from=HR>

3. Priopćenje Godišnji nefinancijski sektorski računi ukupnoga gospodarstva i sektora inozemstva, 2021-2022 <https://podaci.dzs.hr/2023/hr/72131>

**2. Suradnik/ca (red. br. 77.) – 1 izvršitelj/ica**

Opis poslova

Prikuplja, analizira i priprema ulazne podataka za kompiliranje godišnjih i tromjesečnih sektorskih nefinancijskih računa Kontinuirano prati razvoj statistike i primjenjuje međunarodne statističke standarde koji se odnose na provedbu statističkih istraživanja iz djelokruga rada. Sudjeluje u izradi statističkih publikacija i tablica te u radu na projektima iz djelokruga rada. Sudjeluje u pripremi podataka za dostavu u Eurostat prema Transmisijskom programu. Sudjeluje u radu na projektima i u radu stručnih radnih grupa iz djelokruga rada. Sudjeluje u izradi publikacija i rješavanju korisničkih zahtjeva vezanih uz područje rada. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Zakon o službenoj statistici NN 25/20

<https://narodne-novine.nn.hr/clanci/sluzbeni/2020_03_25_598.html>

2. Europski sustav nacionalnih i regionalnih računa - ESA 2010 – poglavlje 3 (Transakcije proizvodima i neproizvedenom aktivom) I poglavlje 4. Distributivne transakcije

<https://eur-lex.europa.eu/legal-content/HR/TXT/PDF/?uri=CELEX:32013R0549&from=HR>

3. Priopćenje Godišnji nefinancijski sektorski računi ukupnoga gospodarstva i sektora inozemstva, 2021-2022 <https://podaci.dzs.hr/2023/hr/72131>

**Služba računa države i izrade fiskalnog izvješća (EDP)**

**3. Viši/a savjetnik/ca (red. br. 82.) – 1 izvršitelj/ica**

Opis poslova

Razvija metodologije i samostalno izrađuje i analizira statističke podatke i pokazatelje potrebne pri kompilaciji računa sektora opće države na godišnjoj i tromjesečnoj razini te izradi fiskalnog izvješća (EDP). Priprema i dostavlja statističke podatke iz područja rada prema zahtjevima korisnika i brine o njihovoj dostavi u Eurostat prema Transmisijskom programu. Sudjeluje u radu stručnih radnih grupa, te u definiranju i vođenju projekata iz djelokruga rada. Kontinuirano prati metodologiju i primjenjuje međunarodne statističke standarde pri izračunu statističkih podataka iz djelokruga rada. Sudjeluje u izradi publikacija i rješavanju korisničkih zahtjeva vezanih uz područje rada. Surađuje s drugim ustrojstvenim jedinicama Zavoda i državnim tijelima u svrhu razmjene podataka i poboljšanja kvalitete podataka. Primjenjuje statističke metode i analizira kvalitetu statističkih podataka, kontinuirano prati razvoj statistike. Radi na razvoju metodologija i primjeni međunarodnih statističkih standarda. Sudjeluje u izradi publikacija i rješavanju korisničkih zahtjeva vezanih uz područje rada. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1.         Zakon o službenoj statistici (NN, broj 25/20)

[https://narodne-novine.nn.hr/clanci/sluzbeni/2020\_03\_25\_598.html](https://narodne-novine.nn.hr/clanci/sluzbeni/2020_03_25_598.html%20)

2.         Europski sustav nacionalnih i regionalnih računa - ESA 2010 – poglavlje 20. Računi države

<https://eur-lex.europa.eu/legal-content/HR/TXT/PDF/?uri=CELEX:32013R0549&from=HR>

3.         Uredba Vijeća (EZ) br. 479/2009 od 25. svibnja 2009.o primjeni Protokola o postupku u slučaju prekomjernog deficita priloženog Ugovoru o osnivanju Europske zajednice <https://eur-lex.europa.eu/legal-content/HR/TXT/PDF/?uri=CELEX:32009R0479&from=HR>

4.         Priopćenje NR-2024-4-1/1 Izvješće o Proceduri prekomjernoga proračunskog manjka i razini duga opće države, Republika Hrvatska, travanj 2024.

<https://podaci.dzs.hr/2024/hr/77007>

**SEKTOR INFORMATIČKIH TEHNOLOGIJA**

**Služba za organizaciju, održavanje, testiranje i nadogradnju sustava obrade podataka**

**Odjel organizacije i održavanja sustava obrade podataka**

**4. Viši/a informatički/a savjetnik/ica****(red. br. 297.)****- 1 izvršitelj/ica**

Opis poslova

Izrađuje programske podrške za najsloženija statistička istraživanja, što obuhvaća analizu korisnikovog projektnog zahtjeva i po potrebi pomoć korisniku kod definiranja zahtjeva, izradu programske podrške korištenjem specifičnih alata ovisno o složenosti istraživanja, izrada adresara uz pripadajuće ekrane za unos i ispravljanje te pripadajuće programe, kontrole i liste za distribuciju i teren, formiranje konzultacijskih datoteka te njihovih programa kontrole i listanja, izradu: programa za kontrolu kontingenta; programa za logičko-računsku kontrolu; ekrana za unos i ispravljanje podataka, kontrolnih tabela; tabela prvih i konačnih rezultata te tabela priopćenja i statističkih izvješća; testiranje programa i tabela, izradu setova za EUROSTAT, obradu zahtjeva vanjskih korisnika, izradu dokumentacije i uputa za korisnike te edukaciju korisnika. Održava programske podrške, što uključuje izmjene i dopune u obradi istraživanja prema projektnim zahtjevima iz ustrojstvenih jedinica, te redovito arhiviranje statističkih materijala. Izrađuje specifične složene tabele iz jednog ili više statističkih istraživanja korištenjem posebnih alata za tabeliranje (npr. SAS, PC-Axis SQL i sl.). Sudjeluje u projektima Zavoda i izvan Zavoda koji su povezani sa statističkim informatičkim sustavom, njegovom testiranju i korištenju. Surađuje s stranim i domaćim konzultantima u okviru programa kojima je cilj uvođenje i funkcioniranje statističkog informacijskog sustava i uvođenje moderne informatičke tehnologije. Brine o tome da je svaki rashod opravdan stvarnom potrebom i potvrđen prethodnom kontrolom. Obavlja i druge poslove po nalogu nadređenog službenika.

Pravni i drugi izvori za pripremu kandidata za testiranje:

1. Literatura o osnovama programiranja i pseudo kodu
2. Literatura o relacijskim bazama podataka i SQL jeziku

**PODACI O PLAĆI:**

Sukladno Zakonu o plaćama u državnoj službi i javnim službama (Narodne novine broj 155/23), osnovna plaća je umnožak koeficijenta za obračun plaće radnog mjesta utvrđen Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine 22/24 i 33/24) i osnovice za obračun plaće koja iznosi 947,18 eura bruto te se uvećava 0,5% za svaku godinu radnog staža.

**TESTIRANJE KANDIDATA:**

Testiranje se provodi u dvije faze.

U prvu fazu testiranja upućuju se svi kandidati koji ispunjavaju formalne uvjete iz javnog natječaja i čije prijave su pravodobne i potpune.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom i o tome će dobiti pisanu obavijest putem elektroničke pošte.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Druga faza testiranja sastoji se od provjere znanja engleskog jezika i poznavanja rada na osobnom računalu ako je navedeno kao stručni uvjet.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata za svako radno mjesto.

Za svaki dio provjere dodjeljuje se određeni broj bodova od 0 do 10.

Smatra se da je kandidat zadovoljio na testiranju ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja i to najviše 10 kandidata za svako radno mjesto. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu. Rezultati intervjua vrednuju se bodovima od 0 do 10.

Smatra se da je kandidat zadovoljio na intervjuu ako je dobio najmanje 5 bodova.

Nakon provedenog testiranja i intervjua komisija utvrđuje rang-listu kandidata prema ukupnom broju bodova ostvarenih na testiranju i intervjuu.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata na web stranici Ministarstva pravosuđa i uprave [mpu.gov.hr](http://mpu.gov.hr) i web stranici Državnog zavoda za statistiku [dzs.gov.hr](http://www.dzs.gov.hr) .

Dostava rješenja svim kandidatima smatra se obavljenom istekom osmoga dana od dana objave na web stranici Ministarstva pravosuđa i uprave [mpu.gov.hr](http://mpu.gov.hr).

Svi kandidati prijavljeni na javni natječaj imaju pravo uvida u dokumentaciju koja se odnosi na javni natječaj.

***Mjesto i vrijeme održavanja testiranja bit će objavljeno najmanje 5 dana prije testiranja na web stranici Državnog zavoda za statistiku*** [***dzs.gov.hr***](http://www.dzs.gov.hr)

***Osim toga, kandidati će biti obaviješteni elektroničkom poštom o točnom vremenu i mjestu testiranja najmanje 5 dana prije testiranja.***